

 **REPUBLIKA HRVATSKA**

**VARAŽDINSKA ŽUPANIJA**

 **OPĆINA CESTICA**

 **Općinsko vijeće**

KLASA : 024-02/25-01/4

URBROJ: 2186-3-02-25-1

Cestica, 26.02.2025.

Na temelju članka 57. stavka 3. Zakona o porezu na dohodak („Narodne novine " broj 115/16, 106/18, 121/19, 32/20, 138/20, 151/22, 114/23 i 152/24), članka 2. Pravilnika o paušalnom oporezivanju djelatnosti iznajmljivanja i organiziranja smještaja u turizmu („Narodne novine“ broj 1/19, 1/20, 1/21, 156/22 i 1/24) te članka 28. Statuta Općine Cestica (Službeni vjesnik Varaždinske županije 13/21), Općinsko vijeće na svojoj 22. sjednici održanoj dana 26. veljače 2025. godine, donijelo je

**ODLUKU**

**o visini paušalnog poreza po krevetu odnosno po smještajnoj jedinici u kampu odnosno smještajnoj jedinici u objektu za robinzonski smještaj na području općine Cestica**

**Članak 1.**

Ovom Odlukom određuje se visina paušalnog poreza po krevetu odnosno po smještajnoj jedinici u kampu odnosno smještajnoj jedinici u objektu za robinzonski smještaj na području općine Cestica.

**Članak 2.**

Visina paušalnog poreza iz članka 1. ove Odluke određuje se u iznosu od 20,00 eura po krevetu odnosno po smještajnoj jedinici u kampu odnosno smještajnoj jedinici u objektu za robinzonski smještaj za cijelo područje općine Cestica.

Ova Odluka dostaviti će se Poreznoj upravi nakon stupanja na snagu.

 **Članak 3.**

Stupanjem na snagu ove Odluke prestaje važiti Odluka o visini paušalnog poreza za iznajmljivače na području općine Cestica (Službeni vjesnik Varaždinske županije, broj 74/19).

**Članak 4.**

Ova Odluka stupa na snagu osmog dana od dana objave u „Službenom vjesniku Varaždinske županije“.

Predsjednik Općinskog vijeća:

Darko Majhen, mag. pol.